Foét gyászolja a futballvilág
Még az sem biztos, hogy befejezik a Konföderációs-kupát, miután a csütörtöki, elsõ elõdöntõt tragédia árnyékolta be. A Kamerun-Kolumbia összecsapás 72. percében a félpályán sétáló afrikai csatár, Marc-Vivien Foe hirtelen összeesett, s a gondos orvosi segítség ellenére 45 perccel késõbb elhunyt. A francia-török elõdöntõn a hazai játékosok és a szövetségi kapitány sírt, Henry társának ajánlotta gólját, s annak ellenére, hogy Sepp Blatter bejelentette, a döntõt mindenképpen megrendezik, a döntõ szót Kamerun mondja majd ki. A futballvilág pedig gyászol, s értetlenül áll az eset elõtt.
Képgaléria a tragédiáról

Teljes döbbenet telepedett a futballvilágra: a Konföderációs-kupa elõdöntõjének 72. percében, mérkõzés közben összeesett Marc-Vivien Foe, a kameruni labdarúgó-válogatott és a Manchester City csatára, s hiába próbálták újraéleszteni, már nem sikerült visszahozni az élõk sorába. A játékost azonnal orvosi ellátásban részesítették, a televízión keresztül lehetett látni, amint szemei fennakadtak, nem lélegzett - mellesleg amíg a pályáról hordágyon vitték lefelé, még le is ejtették. Az orvosi stáb tagjai 45 percen keresztül próbálkoztak a lehetetlennel, mindhiába.

"Miután Foe összeesett a pályán, azonnal elsõsegélyben részesítettük. A játékos még élt, amikor a lyoni Gerland-stadion orvosi központjába került, ahol végül meghalt. 45 percen keresztül próbálkoztunk, de nem reagált semmire. Arról viszont még korai beszélni, mi okozhatta halálát. Nagyon szomorú nap ez a labdarúgás és a FIFA életében, ennél többet nem tudok jelen pillanatban mondani" - nyilatkozta Alfred Müller, a Nemzetközi Labdarúgó Szövetség orvosi ellenõre a találkozót követõen. Jean-Marcel Ferret, a francia válogatott orvosa szerint valószínûleg krónikus értágulat vezetett a 28 éves Foe halálához. "Azok alapján, amit az esetrõl hallottam, feltételezhetõ, hogy vénafal-szakadás okozta a halálát" - nyilatkozott Ferret.

"Foe csodálatos játékos volt, állandóan mosolygós, szerény, a játékhoz alázatos labdarúgó. Õ szerezte csapatunk eddigi utolsó gólját a Maine Roadon" - nyilatkozta könnyeivel küszködve John Wardle, a Manchester City elnöke.

Nem tudott napirendre térni az eset felett egykori edzõje, Harry Redknapp sem, aki 1998-ban szerzõdtette õt a West Hamhez: "Sohasem találkoztam még ilyen kedves, fantasztikus személyiséggel, mint Foe. Különleges srác volt, el sem hiszem a történteket. Sohasem ismertem hozzá hasonló fizikai adottságokkal rendelkezõ játékost. Mindenki szerette, elég volt csak nézni a francia játékosok arcát a gyászszünet és a nemzeti himnusz alatt, hogy megértsük, micsoda népszerûségnek örvendett."

A hír hallatán a fanatikus City-rajongók megostromolták a klub honlapját. "Biztos vagyok abban, hogy ezekben a szomorú idõkben Foe családja érezheti mély együttérzésünket, s azt, hogy gondolataink csak velük vannak" - írta az egyik szurkoló. A fórumhoz csatlakoztak más klubok rajongói is, így a Derby-fanatikustól a Manchester United-õrültig mind-mind sajnálkozását fejezte ki az ellenfél halálával kapcsolatban. "Ültem a tévé elõtt és néztem a történteket. Fel sem fogtam. A másik elõdöntõ, a francia-török mérkõzés elõtt jelentették be a hírt, s az egyperces gyászszünet alatt azt néztem, ahogy gyermekeim együtt sírtak a tévé elõtt a francia játékosokkal. Nagyon fog hiányozni a világ labdarúgásából" - írta a Fletcher család.

A lyoni tragédia híre tehát átérkezett Párizsba, ahol az antipatikus módon harsányan nevetgélõ török szurkolókon kívül mindenkit lesújtott a hír, a televízión keresztül lehetett látni, hogy a gyászszünet alatt Thierry Henry és Gregory Coupet kapus is sírt.

"Marc-Vivien Foe úgy marad meg emlékeinkben, mind az örökké bájos fiú, az életöröm valódi megtestesítõje. Marc, sohasem feledünk" - áll az Olympique Lyon hivatalos közleményében.

A FIFA elnöke, Sepp Blatter a szomorú pillanatokban sem feledkezett meg "üzleti érzékérõl", s azonnal bejelentette, a döntõ nem marad el. A franciák csapatkapitánya, Marcel Desailly azonban nem biztos abban, hogy le kellene játszani a finálét. "Teljesen megérteném, ha Kamerun visszalépne a mérkõzéstõl" - nyilatkozta a védõ.

Elõzõ

-   1
-   2
-   3
-   4
-   5

Következõ